PATVIRTINTA

Šalčininkų Jano Sniadeckio

gimnazijos direktoriaus

 2024 m. sausio 31 d.

 įsakymu Nr. V-72

**ŠALČININKŲ JANO SNIADECKIO GIMNAZIJOS MAITINIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos maitinimo organizavimo tvarkos aprašas (toliau - Aprašas) nustato mokinių, kurie yra ugdomi gimnazijoje ir Šalčininkų “Santarvės” gimnazijos patalpose, pagal priešmokyklinio ugdymo ir bendrojo ugdymo programas, maitinimo reikalavimus.
2. Maitinimas gimnazijoje vykdomas vadovaujantis teisės aktais, reglamentuojančiais vaikų maitinimo organizavimą, maisto gaminimą, patalpų ir įrangos priežiūrą, higienos normas, sveikatos ir saugos reikalavimus.
3. Maitinimo paslaugą teikia maitinimo paslaugos teikėjas, pasirinktas Viešųjų pirkimų

įstatymo nustatyta tvarka.

1. Gimnazijoje organizuojamas:

4.1. nemokamas vaikų maitinimas (pagal Šalčininkų Jano Sniadeckio gimnazijos mokinių nemokamo maitinimo organizavimo tvarkos aprašą, patvirtintą Šalčininkų Jano Sniadeckio gimnazijos direktoriaus 2024 m. sausio 31 d. įsakymu Nr. V – 71).

4.2. mokamas vaikų ir kitų gimnazijos bendruomenės narių maitinimas;

4.3. tam tikrais atvejais gali būti organizuojamas pritaikytas maitinimas (mokamas arba nemokamas) pagal iš anksto pateiktas gydytojo raštiškas rekomendacijas ir tėvų prašymus.

5. Už suteiktą mokamo maitinimo paslaugą mokiniai, kiti mokyklos bendruomenės nariai atsiskaito patys grynaisiais pinigais.

**II SKYRIUS**

**MAITINIMO ORGANIZAVIMAS**

1. Už vaikų maitinimo organizavimą gimnazijoje yra atsakingas gimnazijos vadovas. Vadovas įsakymu skiria įgaliotą asmenį, kuris vykdo maitinimo paslaugų gimnazijoje priežiūrą ir kontrolę.
2. Maitinimo paslaugų teikimo gimnazijoje sutartis sudaroma vadovaujantis šiuo Aprašu. Sutartyje yra numatyta atsakomybė už patalpų ir įrenginių higieninę būklę, remontą, gaisrinės saugos reikalavimus, maitinimo proceso organizavimo metu susidariusių buitinių atliekų tvarkymą, patalpose esančių vandentiekio, kanalizacijos, elektros, vėdinimo sistemų priežiūrą. Sutartys nesudaromos su maitinimo paslaugos teikėjais, kurie įtraukti į Nesąžiningų maisto tvarkymo įmonių sąrašą, skelbiamą Valstybinės maisto ir veterinarijos tarnybos interneto svetainėje.
3. Mokinių maitinimas organizuojamas laikantis nustatytų maisto saugos ir maisto tvarkymo reikalavimų.
4. Maitinimo paslaugos gimnazijoje teikiamos kasdien, atsižvelgiant į ugdymo įstaigos specifiką, vidaus tvarką, išskyrus poilsio, švenčių dienas bei mokinių atostogų dienas. Vasaros metu maitinimo paslauga teikiama organizuojamose dieninėse poilsio stovyklose.
5. Pietūs 5-GIV klasių mokiniams kasdien organizuojami per ilgąsias (20 min. trukmės) pertraukas, 1–4 klasių mokiniams - pamokų metu. Mokiniai valgo pagal kiekvienais mokslo metais direktoriaus patvirtintą mokinių maitinimo grafiką.
6. Maitinimas organizuojamas pagal maitinimo paslaugos teikėjo pateiktus valgiaraščius, parengtus vadovaujantis teisės aktų reikalavimais ne mažiau kaip 15 dienų laikotarpiui. Valgiaraščiai sudaromi atsižvelgiant į vaikų amžių, į rekomenduojamas paros energijos ir maistinių medžiagų normas vaikams bei į vaikų buvimo gimnazijoje trukmę.
7. Gimnazija vykdo ES programą “Vaisių ir daržovių bei pieno produktų vartojimo skatinimo vaikų ugdymo įstaigose”, šios programos maisto produktai į valgiaraščius neįtraukiami.
8. Visuomenės sveikatos specialistas, vykdantis sveikatos priežiūrą gimnazijoje, vertina mokinių maitinimo organizavimo atitiktį, ne rečiau kaip kartą per dvi savaites pildo Valgiaraščių ir vaikų maitinimo atitikties patikrinimo žurnalą. Nustatęs neatitikimus, juos užregistruoja Valgiaraščių ir vaikų maitinimo atitikties patikrinimo žurnale ir raštu apie tai informuoja maitinimo paslaugos teikėją, pranešimo kopiją pateikia gimnazijos vadovui. Maitinimo paslaugos teikėjas atsako už tai, kad nustatyti vaikų maitinimo organizavimo trūkumai būtų pašalinti nedelsiant. Nepašalinus neatitikimų per tą pačią dieną visuomenės sveikatos specialistas apie tai praneša Šalčininkų valstybinės maisto ir veterinarijos tarnybai.
9. Valgykloje matomoje vietoje skelbiamas:

14.1. einamosios savaitės valgiaraštis (nurodomi visų patiekalų pavadinimai ir kainos);

14.2. maisto pasirinkimo piramidės, maisto produktų ženklinimo simboliu „Rakto skylutė“ plakatai ar kita sveiką mitybą skatinanti informacija;

14.3. Valstybinės maisto ir veterinarijos tarnybos nemokamos telefono linijos numeris (skambinti maitinimo organizavimo klausimais).

1. Šis Aprašas ir valgiaraščiai skelbiami gimnazijos interneto svetainėje.

**III SKYRIUS**

**BAIGIAMOSIOS NUOSTATOS**

1. Maitinimo paslaugų teikimo kontrolę (produktų kokybės, gamybos proceso, pagamintos produkcijos ir pan.) vykdo gimnazijos direktorius ar įgalioti asmenys.
2. Gavęs nusiskundimų, paslaugos užsakovas gali inicijuoti maitinimo paslaugos teikimo kokybės (maisto produktų laboratorinius tyrimus, maisto ruošimo, maisto saugos ir maisto tvarkymo, patalpų higienos atitikties nustatytiems reikalavimams) patikrinimą. Išlaidos už maisto kokybės patikrinimą apmokamos Lietuvos Respublikos valstybinės maisto ir veterinarijos tarnybos nustatyta tvarka.
3. Paslaugų teikėjas privalo dalyvauti organizuojamuose susitikimuose su gimnazijos vadovais, gimnazijos bendruomenės atstovais, paslaugos teikimo kontrolę vykdančiomis institucijomis, kartu aptarti tikrinimo aktus ar pažymas, numatyti priemones galimiems trūkumams pašalinti.

\_\_\_\_\_\_\_\_\_\_\_\_\_